Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 127

1. A szakma — mester szintű — gyakorlása során előforduló legfontosabb feladatok (feladatcsoportok) Az Irodagépműszerész mester — szakmája gyakorlása során az alábbi feladatokat, tevékenységeket végzi: — a szervizelendő berendezés műszaki dokumentációjának értelmezése mind mechanikai, mind elektronikai vonatkozásban, — a szervizelendő berendezés hibájának megállapítása, — berendezések karbantartása meghibásodások megelőzése céljából, — mechanikai alkatrészek előállítása, gyártása megmunkálógépek segítségével, — mechanikai alkatrészek hegesztése, forrasztása, — mechanikai alkatrészek hőkezelése, — elektronikai alkatrészek helyettesítő elemeinek kiválasztása paraméterek alapján, — elektronikai alkatrészek ki, beforrasztása, — villamos motorok javítása, — elektromágnesek javítása, újratekercselése, — védőföldelések, szigetelések ellenőrzése, — burkolati elemek szakszerű tisztítása, felújítása, — elektronikai egységek műszeres bemérése, ahol minimálisan az alábbi mérőkészülékek alapos ismerete szükséges: = digitális voltmérő, = analóg voltmérő, = digitális árammérő, = analóg árammérő, = digitális ohmmérő, = analóg ohmmérő, = frekvenciamérő, = oszcilloszkóp, = logikai szintjelző, = egyéb célirányú készülékek, teszterek, — gumielemek tisztítása, felújítása, gyártása, — egyedi berendezések kipróbálása (ez a művelet nagyon sok ismeretet igényel pl. minden típusú pénztárgép kezelését, programozását másként kell végezni), — a berendezések üzemeltetési környezetének elektromos szempontok szerinti vizsgálata, — tanácsadás a berendezések optimális kihasználása érdekében, — berendezések kezelésének betanítása, — programozható berendezések programozása, — munkájának dokumentálása, pénztárgépek esetén hatósági szintű jegyzőkönyv vezetése. 2001/117. szám

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes